《答子章弟》
明代·黄衷

纵迹初逢墨妙堂，残碑曾识旧文章。湖光亦似投书浦，诗格何如奉礼郎。

广院槐芬蝉语寂，满江秋色鹤程长。谁能更学东方朔，折桂门前奉一囊。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。